1.2.2023
ET
Euroopa Liidu Teataja
L 29/11
KOMISJONI MÄÄRUS (EL) 2023/208, 27. jaanuar 2023, millega Iirimaa lipu all sõitvatele laevadele kehtestatakse norra salehomaari püügi keeld ICESi 7. alapiirkonna funktsionaalses üksuses 16
EUROOPA KOMISJON,
võttes arvesse Euroopa Liidu toimimise lepingut, võttes arvesse nõukogu 20. novembri 2009. aasta määrust (EÜ) nr 1224/2009, millega luuakse liidu kontrollisüsteem ühise kalanduspoliitika eeskirjade järgimise tagamiseks, (1) eriti selle artikli 36 lõiget 2, ning arvestades järgmist: (1)
Nõukogu määrusega (EL) 2022/109 (2) on kehtestatud kvoodid 2022. aastaks.
(2)
Komisjonile esitatud teabe kohaselt on norra salehomaari varu püük ICESi 7. alapiirkonna funktsionaalses üksuses 16 Iirimaa lipu all sõitvate või Iirimaal registreeritud laevade puhul ammendanud 2022. aastaks eraldatud kvoodi.
(3)
Seepärast on vaja keelata nimetatud kalavaru teatav püük,
ON VASTU VÕTNUD KÄESOLEVA MÄÄRUSE:
Artikkel 1 Kvoodi ammendumine Iirimaale 2022. aastaks lisas osutatud norra salehomaari varu püügiks ICESi 7. alapiirkonna funktsionaalses üksuses 16 eraldatud kvooti käsitatakse ammendatuna alates lisas esitatud kuupäevast.
Artikkel 2 Keelud 1.
Iirimaa lipu all sõitvatel või Iirimaal registreeritud laevadel on keelatud püüda artiklis 1 nimetatud kalavaru alates lisas esitatud kuupäevast.
Eelkõige on keelatud kõnealuse kalavaru püügi eesmärgil seda otsida ja püügivahendit vette lasta, paigaldada, vedada või haalata. 2.
Kõnealustel laevadel on lubatud kala ja kalandustooteid ümber laadida, pardal hoida, pardal töödelda, üle anda, sumpadesse paigutada, nuumata või lossida, kui selline kalavaru on püütud enne nimetatud kuupäeva. 3.
Kõnealuste laevade poolt nende liikide juhupüügina püütud saak tuleb tuua kalalaeva pardale ja seal hoida, dokumenteerida, lossida ning arvestada kvootidest maha vastavalt Euroopa Parlamendi ja nõukogu määruse (EL) nr 1380/2013 (3) artiklile 15.
(1) ELT L 343, 22.12.2009, lk 1.
(2) Nõukogu 27. jaanuari 2022. aasta määrus (EL) 2022/109, millega määratakse 2022. aastaks kindlaks teatavate kalavarude ja kalavarurühmade püügi võimalused, mida kohaldatakse liidu vetes ja liidu kalalaevade suhtes teatavates vetes väljaspool liitu (ELT L 21, 31.1.2022, lk 1).
(3) Euroopa Parlamendi ja nõukogu 11. detsembri 2013. aasta määrus (EL) nr 1380/2013 ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ (ELT L 354, 28.12.2013, lk 22).